Rozsudok Všeobecného súdu z 18. októbra 2023 – EIB/Sýria
(vec T-469/22)1
(„Arbitrážna doložka – Zmluva o úvere na projekt posilnenia distribučnej sústavy elektrickej energie v treťom štáte – Nevykonanie zmluvy – Vrátenie preddavkov – Úroky z omeškania – Rozsudok pre zmeškanie“)
Jazyk konania: angličtina
Účastníci konania
Žalobkyňa: Európska investičná banka (v zastúpení: T. Gilliams, R. Stuart a F. Oxangoiti Briones, splnomocnení zástupcovia, za právnej pomoci D. Arts a E. Paredis, avocats)
Žalovaná: Sýrska arabská republika
Predmet veci
Svojou žalobou podľa článku 272 ZFEÚ sa Európska investičná banka (EIB) domáha, aby bola Sýrske arabskej republike uložená povinnosť zaplatiť Európskej únii, ktorú zastupuje, sumu 28 777 508,71 eura spolu s úrokmi, na základe zmluvy o úvere č. 20948 týkajúcej sa projektu modernizácie prenosovej sústavy elektrickej energie v Sýrii (ďalej len „zmluva o úvere“)
Výrok rozsudku
Sýrska arabská republika je povinná vrátiť Európskej únii, zastúpenej Európskou investičnou bankou (EIB), sumu 28 777 508,71 eura, ktorá predstavuje istinu, zmluvné úroky a úroky z omeškania splatné do 30. júna 2022.
Suma 27 388 963,40 eura, zahŕňajúca istiny, sa úročí úrokmi z omeškania vypočítanými spôsobom stanoveným v článku 3 ods. 2 zmluvy o úvere č. 20948 týkajúcej sa projektu modernizácie prenosovej sústavy elektrickej energie v Sýrii, ktorá bola uzavretá medzi EIB a Sýrskou arabskou republikou 5. februára 2001 a zmenená listami z 3. októbra 2003, 28. februára 2006, 9. mája a 8. októbra 2007, a to od 30. júna 2022 do dátumu zaplatenia.
Sýrska arabská republika je povinná nahradiť trovy konania.
____________
1 Ú. v. EÚ C 359, 19.9.2022.